CELEX: 31983R3273
Language: el
Date: 1983-11-18 00:00:00
Title: Κανονισμός (ΕΟΚ) αριθ. 3273/83 της Επιτροπής της 18ης Νοεμβρίου 1983 για τροποποίηση του κανονισμού (ΕΟΚ) αριθ. 841/82 περί των λεπτομερειών εφαρμογής των ειδικών ενισχύσεων στον τομέα του ακατέργαστου καπνού μετά το σεισμό του Νοεμβρίου 1980 στην Ιταλία

Avis juridique important

|

31983R3273

Κανονισμός (ΕΟΚ) αριθ. 3273/83 της Επιτροπής της 18ης Νοεμβρίου 1983 για τροποποίηση του κανονισμού (ΕΟΚ) αριθ. 841/82 περί των λεπτομερειών εφαρμογής των ειδικών ενισχύσεων στον τομέα του ακατέργαστου καπνού μετά το σεισμό του Νοεμβρίου 1980 στην Ιταλία  

Επίσημη Εφημερίδα αριθ. L 322 της 19/11/1983 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 3273/83 ΤΗΣ ΕΠΙΤΡΟΠΗΣ  της 18ης Νοεμβρίου 1983  για τροποποίηση του κανονισμού (ΕΟΚ) αριθ. 841/82 περί των λεπτομερειών εφαρμογής των ειδικών ενισχύσεων στον τομέα του ακατέργαστου καπνού μετά το σεισμό του Νοεμβρίου 1980 στην Ιταλία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 482/82 του Συμβουλίου της 25ης Φεβρουαρίου 1982 περί ειδικών ενισχύσεων στον τομέα του ακατέργαστου καπνού μετά το σεισμό του Νοεμβρίου 1980 στην Ιταλία και περί παρεκκλίσεως από το άρθρο 12α του κανονισμού (ΕΟΚ) αριθ. 727/70 (1), όπως τροποποιήθηκε τελευταία από τον κανονισμό (ΕΟΚ) αριθ. 3116/83 (2), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 482/82 προβλέπει στα άρθρα 2 και 3 ειδικές ενισχύσεις των οποίων η κοινοτική χρηματοδότηση υπολογίζεται σε 40,3 εκατομμύρια ECU, από τα οποία 20,3 εκατομμύρια πρέπει να δαπανηθούν το αργότερο στις 31 Δεκεμβρίου 1983· ότι οι ειδικές ενισχύσεις πρέπει να καταβληθούν το αργότερο στις 30 Ιουνίου 1984· ότι, κάτω από τις συνθήκες αυτές, πρέπει να τροποποιηθούν οι διατάξεις του κανονισμού (ΕΟΚ) αριθ. 841/82 της Επιτροπής (3) όσον αφορά τις ανακοινώσεις που πραγματοποιεί η Ιταλική Δημοκρατία·  ότι η Επιτροπή Διαχειρίσεως Ακατέργαστου Καπνού δεν διατύπωσε γνώμη μέσα στην προθεσμία που έθεσε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 5 του κανονισμού (ΕΟΚ) αριθ. 841/82 αντικαθίσταται από το ακόλουθο κείμενο:  «Άρθρο 5  Η Ιταλική Δημοκρατία ανακοινώνει στην Επιτροπή:  - το αργότερο στις 30 Νοεμβρίου 1983, τον οριστικό αριθμό των αιτήσεων ειδικής ενίσχυσης που μπορεί να γίνουν δεκτές, καθώς και τα αιτούμενα ποσά που κατανέμονται όπως προβλέπεται για τις ενισχύσεις που αναφέρονται στο άρθρο 2 ή στο άρθρο 3 του κανονισμού (ΕΟΚ) αριθ. 482/82,  - το αργότερο στις 31 Ιανουαρίου 1984, συνοπτική κατάσταση των πληρωμών που πραγματοποιήθηκαν μέχρι τις 31 Δεκεμβρίου 1983,  - το αργότερο στις 31 Ιουλίου 1984, τα ποσά που καταβλήθηκαν σύμφωνα με την κατανομή που αναφέρεται στο πρώτο εδάφιο.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Νοεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 58 της 2. 3. 1982, σ. 1.  (2) ΕΕ αριθ. L 303 της 5. 11. 1983, σ. 19.  (3) ΕΕ αριθ. L 98 της 14. 4. 1982, σ. 5.